Sulfasalazin

Sulfasalazin ya iku obat antiradhang sing dipigunakaké kanggo nambani gejala radhang usus utawa kolitis ulseratif, sing asring sinebut kolitis ulserativa. Obat iki ora nambani lelara usus ananging amung ngurangi gajala sing njedhul kaya ta panas, lara weteng, dhiaré lan pandarahan rektum. Obat iki makarya kanthi cara nglorogaké gejala radhang usus ing awak. Sakliyané inambani lelara usus, obat iki uga dipigunakake nambani rheumatoid arthritis. Racaké, obat iki kasedhiya ing maujud tablèt utawa kaplèt salut èntérik sing kudu diolu kanthi kahanan wutuh. Obat iki duwé jeneng dagang Lazafin, Sulcolon, Sulfasalazin, Salivon, Sulfasalazine, lan Sulfitis.

 Dhosis 
Dhosis ngonsumsi sulfasalazin miturut lelara lan umur ya iku:

 Gejala radhang usus utawa kolitis ulseratif 

 Dhiwasa: wiwitan ngombé 1-2 gram sedina ping papat nganti pratandha becik. Sakwisé gejala sansaya apik, dhosis diudhunaké dadi 2 gram saben dina sing kapara dadi pirang-pirang jadwal konsumsi.
 Bocah sakdhuwuré 2 taun: dhosis wiwitan ya iku 40–60 mg saben kg bobot awak saben dina sing kepara dadi pirang-pirang jadwal konsumsi. Sakwisé gejala sansaya becik, dhosis bisa diudhunaké dadi 20–40 kg bobot awak  saben dina sing kepara dadi pirang-pirang jadwal konsumsi.

 Rheumatoid arthritis 

 Dhiwasa: Dhosis saben minggu kapisan ya iku 500 mg saben dina, sakwisé iku, dhosis bisa diundhunaké 500 mg saben minggu. Dhosis maksimal ya iku 3 gram saben dina sing kepara dadi 2-4 jadwal konsumsi.
 Bocah sakdhuwuré 6 taun: dhosisé ya kuwi 30–50 mg saben kg bobot awak saben dina sing kepara dadi loro jadwal konsumsi. Ing wiwitan pangobatan, dhosisi sing diwènèhaké ya iku ¼ nganti 2/3 saka dhosis iku lan bisa diundhakaké saben minggu nganti nggayuh dhosis sing dikarepaké nganti wektu 1 sasi. Dhosis paling akèh ya iku 2 gram saben dina.

 Pèngetan 
Sulfasalazin mungkinaké ngehambat kémotaksis leukosit lan ngurangi prodhuksi sitokin lan léukotrien sarta ningkataké pambentukan radhikal bébas. Pawongan kang kudu ngati-ati ngonsumsi obat iki mliginé ing kahanan:

 Wanita kang lagi mbobot
 Panandhang ganggunan ginjel lan ati
 Panandhang kanthi riwayat asma bronkial lan alèrgi
 Panandhang kanthi risiko toksisitas hematologis lan hepatik
 Panandhang defisiensi G6PD

Sakwisé ngonsumsi obat iki kudu ngombé banyu putih kang akèh kanggo nyegah dumadiné kristaluria. Prayogané uga ora nyopir kendharaan lan nglakokaké mesin amarga bisa nyebabaké mumet.

 Interaksi Obat 
Jinis obat liya kang bisa agawé interaksi tartamtu nalika dipigunakaké bebarengan karo sulfasalazin ya iku:
                          Jinis obat                         InteraksiRifampisin, etambutolPamudhunan kadhar plasma sulfasalazinAzathioprinPaningkatan toksisitas hematologisObat kanggo terapi standra rheumatoid artritisMicu èfèk leukopeniaAsam folatNgehambat pengresepan asam folatDigoxin sèrumPamudhunan kadhar digoxin sèrum

 Èfèk samping 
jmpl|Praupané sulfasalazin
Èfèk samping sing bisa ditepungi nalika ngonsumsi obat iki ya kuwi:

 Angèl turu
Ora doyan mangan
Mumet
Ruam kulit
Pamudhunan gunggung spèrma
Watuk
Uyuh werna peteng
 Mukok-mukok
 Njedhul hipersensitif
 Agranulositosis
 Diskrasia getih

 Kapustakan 

Kategori:Obat